Susanna Al-Hassan

Susanna Al-Hassan anaa Susan Alhassan (27 November 1927 – 17 January 1997) be Ghanaian author plus politician, wey for 1961, e turn de first female for Ghana wey dem appoint as minister. Na she be de first African woman wey hold cabinet portfolio wey na she cam turn member of parliament for de then Northern Region parliamentary constituency from 1960 go 1966. She sana wrep chaw kiddies demma books.

 Early life den education 
Dem born Al-Hassan dey insyd Tamale den she get ein education for Achimota School. From 1955 go 1960, she be headmistress for Bolgatanga Girls' Middle School. She be de mommie of former GTV News anchor Selma Ramatu Alhassan wey later turn Selma Valcourt, Victor Alhassan of Sky Petroleum, Kassem Alhassan plus Tihiiru Alhassan.

 Career 
As one of de beneficiaries for de 1960 Representation of de People's (Women Members) Bill, Al-Hassan go parliament without opposition as MP wey represent de Northern Region for June 1960.  She take on different ministerial positions, some last short while, others dem merge or expand. From 1961 go 1963, she be Deputy Minister of Education insyd Nkrumah ein republican government. From 1963 go 1966, den again for 1967, she be Minister of Social Affairs. Between dat period for 1965, Nkrumah appoint am as Minister of Social Welfare plus Community Development.

For de fight against prostitution insyd northern Ghana for de 1960s, de CPP government do mass education campaigns wey dem use emphasize say prostitution dey linked plus “social evil,” “enemy” den “crusade,” especially among de aged den illiterate population. Al-Hassan talk say de real problem dey lie for “de soaring rate of depravity den lewdness among our younger generation, especially school girls den young working girls” wey dey travel go Tamale for work anaa school.

 Death 
Al-Hassan die on 17 January 1997. For 2007, former President John Agyekum Kuffour honour her on a 50th anniversary stamp, 10 years after she die.

 Works 

 Issa and Amina, 1963
 Asana and the magic calabash, Longman, 1963. Republished, 1998
 Two tales, 1966
 The river that became a lake : the building of the Volta Dam, 1979
 The river that became a lake: The story of the Volta river project, 1979
 Voices of wisdom, 1994
 'The Role of Women in Politics in Ghana', Feminist Perspectives, Ottawa: MATCH International Centre, 1994, 9–18.

 References 

Category:1927 births
Category:1997 deaths
Category:Human
Category:Ghanaians
Category:Ghanaian Muslims
Category:Ghanaian MPs 1956–1965
Category:Ghanaian MPs 1965–1966
Category:Government ministers of Ghana
Category:Ghanaian children's writers
Category:Ghanaian women children's writers
Category:20th-century Ghanaian women writers
Category:Alumni of Achimota School
Category:Convention People's Party (Ghana) politicians
Category:Dagomba people
Category:20th-century Ghanaian women politicians
Category:Women government ministers of Ghana
Category:Women members of de Parliament of Ghana
Category:People wey komot Tamale, Ghana
Category:Members of de Council of State (Ghana)
Category:Politicians wey komot Northern Region (Ghana)